open-index/open-wikipedia-markdown huggingface dataset:
Kurjuse kannul

**"Kurjuse kannul"** (inglise keeles "Criminal Minds") on USA draamasari. Sari jälgib FBI käitumisanalüüsi üksuse (BAU) profileerijate tööd. "Kurjuse kannul" erineb paljudest kriminaalsarjadest selle poolest, et keskendub pigem kurjategijale kui kuriteole.

Sarja näitab telekanal CBS. Seda toodeti alates 22. septembrist 2005 kuni 19.veebruarini 2020. Eestis on sarja näidanud Kanal 2, Fox Crime ja Fox.

## Tegelased
### Peategelased
* **Aaron "Hotch" Hotchner** (Thomas Gibson; hooajad 1–12) on BAU rühma ülem. Ta on endine prokurör ja töötas varem FBI büroos Seattle'is. Ta on BAU kogenumaid agente. Ta üritas hoida töö ja kodu vahel tasakaalu, kuni ta naine Haley temast lahutas. Haley hukkus hiljem George Foyet (tuntud kui "Bostoni Vikatimees") käe läbi. Foyet oli sarimõrvar, keda Hotch jälitas.
* **David Rossi** (Joe Mantegna; hooajad 3–15) on kogenud eriagent. Ta töötas varem üksuses, lahkus vabatahtlikult, et raamatuid kirjutada ja naasis hiljem üksusse.
* **Derek Morgan** (Shemar Moore; hooajad 1–11, külalisena hooajad 12–14) on eriagent, keda kujutatakse kannatliku, enesekindla ja sageli temperamentsena. Ta on endine politseinik ja tal on eriline suhe üksuse tehniku Penelope Garciaga.
* **Emily Prentiss** (Paget Brewster) on eriagent. Ta on diplomaat Elizabeth Prentissi tütar. Ta hukkus, kui oli Ian Doyle'i pantvang, kuid hiljem selgus, et ta jäi ellu ja pidi surnut teesklema, et Doyle'i eest põgeneda. Ta naasis hiljem rühma.
* **Dr. Spencer Reid** (Matthew Gray Gubler) on eriagent ja BAU noorim liige. Ta IQ on 187 ja ta suudab lugeda 20 000 sõna minutis, lisaks on tal eideetiline mälu. Ta liitus FBIga 2004. aastal.
* **Penelope Garcia** (Kirsten Vangsness) on üksuse tehnik, kes hoiab ülejäänud üksuse tuju ülal oma naljadega, kuid kardab kloune.
* **Jason Gideon** (Mandy Patinkin; hooajad 1–3) endine BAU rühma ülem.
* **Jennifer "JJ" Jareau** (A.J. Cook; hooajad 1–5, 7–15, külalisena 6 hooajal) on eriagent ja endine

## Välislingid
* Criminal Minds. CBS.com
* Criminal Minds. ABC Studios MediaNet
Jahtunud jälg

**"Jahtunud jälg"** (inglise keeles *Cold Case*) on Ameerika Ühendriikide kriminaalsari.

Sarja tootis ja näitas CBS aastatel 2003–2010. Kokku toodeti 7 hooaja jooksul 156 jagu.

Peategelast, detektiiv Lilly Rushi mängis Kathryn Morris. Esimeses viies jaos mängis tema kaasdetektiivi Justin Chambers, ülejäänud jagudes Danny Pino.

## Välislingid
* Cold Case CBS
* Warner Bros. Cold Case koduleht.
FBI failid

**"FBI toimikud"** (inglise keeles *The FBI Files*) on USA dokumentaalsari, mis oli Discovery kanalil eetris aastatel 1996–2006.

Sari kirjeldas tõestisündinud FBI juhtumeid.

## Välislingid
*The FBI Files. tv.com
Chōfu

**Chōfu** on linn Jaapanis Tokyo prefektuuris. Asub Tokyost läänes Tama jõe ääres. Piirneb idas Setagayaga.

Linn loodi 1955. aastal.

## Viited

## Välislingid

*Chōfu koduleht
The Day I Shot Cupid

**"The Day I Shot Cupid"** ehk täieliku pealkirjaga **"The Day I Shot Cupid: Hello, My Name Is Jennifer Love Hewitt and I'm a Love-aholic"** on laulja Jennifer Love Hewitti 2010. aastal ilmunud debüütraamat. 

Raamat kirjeldab autori kohtamiskogemusi ja annab nõuandeid kohtamiste kohta. Raamat jõudis New York Timesi bestsellerite nimekirja.

## Viited
FCI Tallinn

**FCI Tallinn** on 2002. aastal asutatud Eesti jalgpalliklubi, mis tegutseb Tallinnas Lasnamäel. Esindusmeeskond mängis 2013. aastast Meistriliigas ja tuli 2016. aastal Eesti meistriks.

2017. aasta hooaja järel liitus põhimeeskond Levadiaga.

2018. aastal jätkas samanimeline meeskond II liigas.

## Ajalugu
FC Infonet on asutatud 29. jaanuaril 2002. Majanduskriisi ajal 2011. aasta hooaja eel liitusid FC Infonetiga **Tallinna SC Bercy** ja **Tallinna FC Atletik**.

Euroopa jalgpalli katusorganisatsioon UEFA leidis, et FC Infoneti nimi, mis viitab otseselt klubi peasponsorile, on UEFA Euroopa Liiga reeglitega vastuolus. Seetõttu kasutab Infonet nüüdsest ametlikus suhtluses nime **FCI Tallinn**.

4. novembril 2017 pärast hooaja viimast vooru teatati, et FCI Tallinn liitub Levadiaga.

## Saavutused
* **[[Premium liiga]]**
: **Võitjad (1):** 2016

* **[[Evald Tipneri karikavõistlused|Evald Tipneri karikas]]**
:**Võitja (1)**: 2017

* **[[Eesti Superkarikas]]**
:**Võitja (1)**: 2017

* **[[Esiliiga]]**
: **Võitjad (1):** 2012
: **2. koht (1):** 2011

* **[[II liiga]] ida/põhi** *(Tallinna FC Atletik)*
: **2. koht (1):** 2010

* **[[III liiga]] ida** *(Tallinna FC Atletik)*
: **Võitjad (1):** 2009

* **[[V liiga]] lõuna/lääs** *(Tallinna FC Atletik)*
: **Võitjad (1):** 2006

## Statistika ja loendid
### Varasemad liigahooajad ja karikavõistlused

ImageSize  = width:800 height:60
PlotArea   = left:10 right:10 bottom:30 top:10
TimeAxis   = orientation:horizontal format:yyyy
DateFormat = dd/mm/yyyy
Period     = from:01/07/2005 till:01/07/2017
ScaleMajor = unit:year increment:1 start:2006
Colors =
  id:ML  value:rgb(0.5,0.8,0.5)
  id:EL  value:rgb(0.9,0.9,0.3)
  id:ELB value:rgb(0.9,0.7,0.2)
  id:II  value:rgb(0.9,0.5,0.0)
  id:III value:rgb(0.8,0.6,0.6)
  id:IV  value:rgb(0.8,0.6,0.3)
  id:V   value:rgb(0.8,0.5,0.1)
PlotData   =
 bar:Position width:15 color:white align:center
 from:01/07/2005 till:01/07/2006 shift:(1,-4) text:1
 from:01/07/2006 till:01/07/2007 shift:(2,-4) text:5
 from:01/07/2007 till:01/07/2008 shift:(1,-4) text:7
 from:01/07/2008 till:01/07/2009 shift:(1,-4) text:1
 from:01/07/2009 till:01/07/2010 shift:(1,-4) text:2
 from:01/07/2010 till:01/07/2011 shift:(1,-4) text:2
 from:01/07/2011 till:01/07/2012 shift:(1,-4) text:1
 from:01/07/2012 till:01/07/2013 shift:(1,-4) text:6
 from:01/07/2013 till:01/07/2014 shift:(1,-4) text:5
 from:01/07/2014 till:01/07/2015 shift:(1,-4) text:4
 from:01/07/2015 till:01/07/2016 shift:(1,-4) text:1
 from:01/07/2016 till:01/07/2017 shift:(1,-4) text:4

 from:01/07/2005 till:01/07/2006 color:V   shift:(0,13) text:"V liiga"
 from:01/07/2006 till:01/07/2009 color:III shift:(0,13) text:"III liiga"
 from:01/07/2009 till:01/07/2010 color:II  shift:(0,13) text:"II liiga"
 from:01/07/2010 till:01/07/2012 color:EL  shift:(0,13) text:"Esiliiga"
 from:01/07/2012 till:01/07/2017 color:ML  shift:(0,13) text:"Meistriliiga/Premium liiga"


### Euroopa

## Vaata ka
* Eesti jalgpalliklubide loend
* FCI Tallinn II
* FCI Tallinn III

## Viited

## Välislingid
* Klubi koduleht (eesti, vene ja inglise keeles)
* FCI Tallinn jalgpall.ee
Simon van der Meer

**Simon van der Meer** (24. november 1925 Haag – 4. märts 2011 Genf) oli hollandi füüsik.

Ta leiutas elementaarosakeste kimpude stohhastilise jahutuse meetodi, mille kasutuselevõtt CERNi osakeste põrgutis võimaldas avastada W- ja Z-bosoni. Aastal 1984 sai ta koos Carlo Rubbiaga selle eest Nobeli füüsikaauhinna.

## Välislingid
* Simon van der Meer Nobeli auhinna lehel
Iilekstamm

**Iilekstamm** ehk **vahemere tamm** (*Quercus ilex*) on pöögiliste sugukonda tamme perekonda kuuluv puu. Ta kasvab pärismaisena Vahemere piirkonnas.

## Eristustunnused
Iilekstamm kasvab 5–20 m kõrguseks, mõnikord kuni 28 m kõrguseks. Rinnakõrguselt on ta ümbermõõt kuni 1,4 m. Ta võib kasvada 200–500-aastaseks. Iilekstamme võra on lai ja sageli mitmeharuline. 

Igihaljad lehed on pealt tumerohelised ja alt karvadega kaetud. Noored lehed, mis võrsuvad enamasti juunis, on üleni karvadega kaetud ning algul hõbehallid ja seejärel kahkjaskollased. Vanad lehed langevad maha 1–2 aastat pärast uute moodustumist. Lehed kasvavad 4–8 cm pikkuseks ja 1–3 cm laiuseks. Alumiste okste noored lehed kasvavad kuni 10 cm pikkuseks ja on pisut okkalised. Leheroots on 1–2 cm pikkune. 

Iilekstamme õisik on urb ja vili tõru.

## Levila
Vahemerest põhjas levib iilekstamm Portugalist Egeuse ja Musta mere rannikuni Türgis ning lõunas Tuneesiast Marokoni. Kohati on ta tunginud ka lähisvahemerelise kliimaga aladele, näiteks Prantsusmaa Atlandi-poolsele rannikule ja Garda järve ümbrusse.

## Alamliigid
Iilekstammel on kaks alamliiki.

* *Quercus ilex ilex*, mille pärismaine levila põhja- ja idaosas Prantsusmaast ja Pürenee poolsaare põhjaosast Kreekani.
* *Quercus ilex rotundifolia* (sünonüümid *Q. rotundifolia, Q. ballota*), mille pärismaine levila on kaguosas Pürenee poolsaare keskel ja lõunaosas ning Aafrika loodeosas.

## Viited
2006. aasta Eesti presidendivalimised

**2006. aasta Eesti presidendivalimised** toimusid 2006. aasta 28. augustist 23. septembrini. Selle käigus toimus kolm valimisvooru Riigikogus ja üks valimiskogus; viimase tulemusena valiti Eesti presidendiks Toomas Hendrik Ilves.

Riigikogus toimus esimene presidendi valimise voor 28. augustil 2006, kandidaadina oli üles seatud Ene Ergma. Hääletamisest võttis osa 65 Riigikogu liiget, kes kõik hääletasid ka tema poolt, kuid et presidendi valimiseks on vaja Riigikogu 2/3 koosseisu poolthääli (ehk vähemalt 67 häält), siis ei osutunud ta valituks. Riigikogus toimunud valimisvoorudes ei osalenud Keskerakonna ja Rahvaliidu saadikud, mistõttu osutus võimatuks ka kahe kolmandiku Riigikogu liikmete toetuse andmine kandidaadile.

Teine ja kolmas Riigikogu valimisvoor toimusid 29. augustil, kandidaadina seati üles Toomas Hendrik Ilves. Taas osales hääletamisel 65 liiget, kuid mõlemas voorus jäi üks sedel märgistamata, mistõttu Ilvese poolt hääletas 64 riigikogulast. Seetõttu osutus presidendi valimine parlamendis võimatuks ja riigipea valimine toimus valimiskogus.

23. septembril Estonia teatri hoones toimunud presidendivalimistel osales 345 valimiskogu liiget, kandidaatidena seati üles Toomas Hendrik Ilves ja ametis olev president Arnold Rüütel. Ilves kogus 174 valijamehe, Rüütel 162 toetuse, 8 sedelit oli märgistamata ja üks kehtetu. Et valimiskogus pidi kandidaat saavutama lihthääleenamuse, milleks oli 173 häält, osutus presidendiks valituks Toomas Hendrik Ilves.

## Märkused


## Välislingid
*Vabariigi Presidendi valimised 2006 – info Vabariigi Valimiskomisjoni lehel.
Tõnu Altosaar

**Tõnu Altosaar** (sündinud 7. oktoobril 1943 Tallinnas) on Kanadas Torontos elav Eesti juurtega arhitekt. 

Altosaar on partner Kanada ühes suuremas arhitektuurifirmas Bergman & Hamann, kelle projekteeritud on suurem osa uuematest pilvelõhkujatest Toronto südalinnas. Tema projekteeritud pilvelõhkujaid leidub ka paljudes teistes maailma suurlinnades.

Altosaare pere lahkus Eestist, kui ta oli 11-kuune. Lapsepõlve veetis ta Rootsis ning 5-aastaselt suundus perega elama Kanadasse. Ta lõpetas Toronto Ülikooli ning alustas arhitektuurifirmas Bergman & Hamann tööd 1967. aastal. Aastal 1975 sai ta samas firmas partneriks ning töötab seal siiani vanema äriosaniku ja Lähis-Ida tegevdirektorina. Ta on olnud seotud suurte projektidega Indoneesias, Indias, Mehhikos ja Euroopas. Tema suurimate projektide hulka kuuluvad Torontos asuvad RBC Centre, Brookfield Place, First Canadian Place ja First Canadian Centre (Calgary) ning mitmed suurejoonelised hotellid Niagara joa juures.

Tõnu Altosaar on korp! Sakala vilistlane.

## Tunnustus
* 2025 – Valgetähe IV klassi teenetemärk

## Välislingid
*http://isik.tlulib.ee/index.php?id=286
*Tõnu Altosaar Veebiakadeemias
* Kaire Tensuda. "Arhitekt Tõnu Altosaar on projekteerinud paljudes maailma riikides". Eesti Elu, 15. aprill 2005
*Ingrid Tähismaa. "Pilvelõhkujate pagar Tõnu Altosaar". NaisteMaailm, 8. jaanuar 2008
*Tõnu Altosaar ETV saates "Püramiidi tipus", 22. jaanuar 2011
Yonago

**Yonago** (米子) on linn Jaapanis Tottori prefektuuris. Asub Jaapani mere rannikul. Lääneosa asub Yumigahama poolsaarel.

Yonago linn loodi 1927. aastal. Linnaga on liidetud mitmed ümbruskonna asulad. Viimati liideti Yonagoga 2005. aastal Yodoe.

## Viited

## Välislingid

*Yonago koduleht
Valija

**Valija** ehk **valimisõigusega isik** on isik, kellel on õigus valimistel hääletada (valimisõigus).

Riigikogu valimistel saadakse valijate arv valimiste väljakuulutamise kuu esimese kuupäeva seisuga rahvastikuregistri andmete põhjal. Rahvastikuregistris peetakse valijate arvestust.

## Viited
Б

**Б** (**б**) on kirillitsa täht. Enamiku kirillitsat kasutavate keelte tähestikes on Б teine täht.

Vene tähestiku 'б' (kursiivis *б*) vaste eesti kirjas on b. Vene keeles hääldub tavaliselt helilise bilabiaalse klusiilina. Sõna lõpus ja helitute kaashäälikute ees hääldub helituna. 

Б tuleneb kreeka tähe beeta ühest kirjutusvariandist.

Suurtähe Unicode'i kood on U+0411 ja väiketähe oma U+0431.
Rootsi kriminaalkirjanduse auhind

**Rootsi kriminaalkirjanduse auhind** (*Svenska Deckarakademins pris*) on kirjandusauhind, mida annab välja Rootsi kriminaalromaanikirjanikke ühendav organisatsioon Svenska Deckarakademin. Preemia asutati 1971. aastal. 

## Auhinnakategooriad
* Parim rootsikeelne debüütromaan (*Bästa svenska Debut*, 1971)
* **Martin Becki auhind** – parim tõlkekirjanduse auhind (1971)
* **Grand Master** – elutöö auhind, ebaregulaarne (1972)
* **Parim laste ja noorsooromaan** (*Barn- & ungdomsdeckare*, 1976–1980)
* *Bästa faktabok* (1978)
* *Berömvärd översättargärning* (1978)
* **Parim rootsi kriminaalromaan** (*Bästa svenska kriminalroman*, 1982)
* **Special Grand Master** – eripreemia. Ellery Queen (1981), Jan Broberg (2010)

## Auhinna laureaadid
### Parim rootsi kriminaalromaan

### Martin Becki auhind

## Eripreemiad
### Grand Master

## Endised kategooriad
### Parim laste ja noorsooromaan

## Välislingid
* Priser. Svenska Deckarakademin
Pelmeenid

**Pelmeenid** (vene keeles пельмени *pelmeni* tükkidest ja mida enamasti süüakse keedetult või praetult.

Pelmeene ja vareenikuid peetakse vene, ukraina ja teiste slaavi rahvaste rahvustoiduks. Pelmeenidega sarnanevad ka Poola *[[pierogi]]*'d, Ukraina vareenikud, Kaukaasia hinkaalid, Itaalia ravioolid, Tiibeti momod, Kantoni *[[wonton]]*'id*,* Jaapani *[[gyoza]]*'d, Hiina *[[jiaozi]]* 'd jpt.

## Päritolu
Pelmeenide päritolu kohta on mitu teooriat. Esimene väidab, et vene maadeuurijad avastasid need komi ja mansi rahvaste toidulaualt. Teise teooria järgi sõid vene jahimehed pelmeene pikkadel jahiretkedel, kandes neid kotis kaasas – pelmeenid olid külmakraadides külmunud ning neid lõkke peal keetes saadi toitev ja maitsev kõhutäis. Kolmanda ja kõige tõenäolisema teooria järgi pärinevad pelmeenid Hiinast ning Venemaa rahvad õppisid neid tundma mongolite kaudu. Sellegipoolest on teada, et Venemaal söödi pelmeene juba 16. sajandil.

## Valmistamine

Pelmeenitainas koosneb jahust, munast, veest ja vähesest soolast. Lauale sõelutakse jahukuhi, selle keskele vajutatud lohku valatakse leige vesi, lisatakse muna ja sool ning saadud mass sõtkutakse ühtlaseks tihkeks tainaks. Tainas rullitakse väga õhukeseks. Seejärel lõigatakse vormi või joogiklaasi servaga tainast välja kettad. Iga ketta keskele tõstetakse täidisepall, keeratakse üks tainaäär üle täidise, surutakse kokku ja vormitakse pelmeen.

Keedetud, aurutatud või ahjus küpsetatud pelmeene serveeritakse mitmesuguste kastmetega, hapukoore või sulavõiga, Venemaal lisatakse ka rohelist sibulat või soolakurki.

## Hiina köök

Pärimuse järgi leiutati pelmeenid Hiinas kolme kuningriigi ajastul, umbes 225. aastal eKr. Hiina pelmeen koosneb tavaliselt hakklihast ja peeneks hakitud juurviljast, mis on pakitud kas õhukeste või paksude tainatükkide sisse.  Populaarsemad lihatäidised koosnevad tavaliselt hakitud sea- või kanalihast, mõnikord kasutatakse ka krevette ja kala. Peale liha on täidises Hiina kapsas, küüslauk, köögiviljad ja hakitud muna. Täidist võib igaüks valmistada oma maitse järgi. 

Hiinas on see traditsiooniline roog, mida süüakse näiteks mitmesugustel avaüritustel, õhtul enne Hiina uusaastat ja erilistel peresündmustel.

## Vaata ka
* Pelmeenisupp
* Ravioolid
* Klimbid
* Koldunid (*koldūnai*, *kołduny, калдуны́*; Leedu, Poola, Valgevene)
* Mantõ (Siber, Mongoolia, Hiina, Korea)
* Pirukas

## Viited
Jim Clark

**James Clark** (4. märts 1936 – 7. aprill 1968) oli šoti päritolu Suurbritannia Vormel 1 piloot. 

Ta oli kahekordne maailmameister (1963 ja 1965). 

Ta hukkus Saksamaal Hockenheimi ringrajal toimunud õnnetuses.
Riin Naestema

**Riin Naestema** (sündinud 3. juulil 1974) on eesti eripedagoog ja kliiniline logopeed, tase 8 (kutsetunnistus 084455).

Ta lõpetas juunis 1997 Tartu Ülikooli magistriõppe eripedagoogika alal ja juunis 2007 magistriõppe logopeedia alal.

Ta aitab eri vanuses lastel ja täiskasvanutel saada jagu kõneprobleemidest ning hääle- ja neelamishäiretest.  

Ta omab litsentse: LSVT LOUD Program (aastast 2008) ja LAXVOX VOICE Therapy Technique (aastast 2009).

Ta on 1995. aastast korporatsiooni Amicitia liige.

## Teoseid
* "Lasteaialapse kõnehääldusraskused, kõnetakistused ja alakõne" (koos Maret Jahu, Maigi Noveki, Eike Otto ja Annika Suurkülaga), Ilo 2008, ISBN 9789985579411

## Viited
Pöögilised

**Pöögilised** (*Fagaceae*) on pöögilaadsete seltsi kuuluv taimesugukond.

## Perekonnad
**Castanea* – kastanipuu (8 liiki, levila: Ida-Aasia parasvööde, Edela-Aasia, Kagu-Aasia ja Põhja-Ameerika idaosa)
**Castanopsis* – ebakastanipuu (u 125–130 liiki, Kagu-Aasia)
**Chrysolepis* – kuldkastanipuu (2 liiki, USA lääneosa)
**[[Colombobalanus]]* –  (1 liik *[[Colombobalanus excelsa]]*, Lõuna-Ameerika põhjaosa)
**Fagus* – pöök (10 liiki, Ida-Aasia parasvööde, Edela-Aasia, Euroopa, Põhja-Ameerika idaosa)
**[[Formanodendron]]* – 1 liik *[[Formanodendron doichangensis]]*, Kagu-Aasia
**Lithocarpus* – kiviviljak (u 330–340 liiki, troopiline ja subtroopiline Aasia, liigi *[[Lithocarpus densiflorus]]* levilaks on USA California ja Oregoni osariik)
**Quercus* – tamm (u 500 liiki, üldlevinud kogu põhjapoolkeral, küündides Indoneesias ka üle ekvaatori)
**[[Trigonobalanus]]* – 1 liik *Trigonobalanus verticillata*, troopiline Kagu-Aasia

Varem paigutati pöögiliste sugukonda ka lõunapöögi perekond, mis nüüd kuulub eraldi sugukonda lõunapöögilised.
Weeze vald

**Weeze** on vald Saksamaal Nordrhein-Westfaleni liidumaal Kleve kreisis.

Valla keskus on Weeze.

## Transport
### Weeze lennujaam
Weeze lennujaam asub valla lääneosas Hollandi piiri lähedal. Lähim suurlinna lennujaam on Düsseldorfi lennujaam.

## Viited

## Välislingid

* Veeze koduleht (*saksa, inglise ja hollandi keeles*)
Knut Vollebæk

**Knut Vollebæk** (sündinud 11. veebruaril 1946 Oslos) on Norra diplomaat ja poliitik, kes oli Norra välisminister 1997–2000.

Ta on töötanud diplomaadina New Delhis, Madridis ja Harares. 1991–1993 oli ta Norra suursaadik Costa Ricas.

2001–2007 oli ta Norra suursaadik Ameerika Ühendriikides.

1. oktoobrist 2007 kuni 16. juulini 2013 oli ta Euroopa Julgeoleku- ja Koostööorganisatsiooni rahvusvähemuste komissar.

Ta kuulub Kristlikku Rahvaparteisse.

## Tunnustus
* 1998 Valgetähe I klassi teenetemärk
* 2001 Peer Gynti auhind
Karl Kruuda

**Karl Kruuda** (sündinud 31. detsembril 1992) on Eesti autorallisõitja.

2010. aastal sõitis ta JWRC klassis ning lõpetas hooaja neljandana. Parim tulemus oma klassis oli Portugali ralli 2. koht.

2011. aastal SWRC klassis lõpetati hooaeg kuuendana. Parim tulemus oli Jordaania ralli teine koht.

Tema parim tulemus WRC rallilt absoluutklassis on 2014 Soome ralli 10. koht.

## Isiklikku
Tema isa on Oliver Kruuda.

## Viited

## Välislingid

*Profiil ewrc-results.com lehel
Paul Uibopuu

**Paul Uibopuu** (7. aprill 1910 Kuigatsi – 2. mai 1984 Halliste) oli eesti vaimulik. 

Paul Uibopuu lõpetas Tõrva Ühisgümnaasiumi, kus oli õppinud humanitaarharus. Juunis 1931 esitas ta palve end vastu võtta Tartu Ülikooli usuteaduskonda. Ta eksmatrikuleeriti kolm korda õppemaksu mittetasumise tõttu. 4. juunil 1937 lõpetas ta Tartu Ülikooli usuteaduskonna. 26. detsembril 1938 ordineeriti ta õpetajaks. 

Pärast ordineerimist määrati Uibopuu Nõo Püha Laurentsiuse koguduse õpetaja Aleksander Kruusi juurde abiõpetajaks. 1939. aastal sai temast Püha Jakobi koguduse õpetaja, 1941. aastal (pärast juuniküüditamist) veel Kuressaare Laurentiuse koguduse abiõpetaja. 

Pärast II maailmasõja Nõukogude Liidu territooriumile jõudmist mobiliseeriti Uibopuu Nõukogude armeesse. 1943. aasta alguses langes ta Velikije Luki all sõjavangi. 1. mail 1943 oli ta tagasi Püha ja Kuressaare koguduse õpetaja. Rinde lähenemisel oli ka Uibopuul kavatsus kodumaalt lahkuda, kuid viimast jutlust pidades ei leidnud ta ettevalmistatud materjale üles. Kui ta jutluseks Piibli avas, juhtus see olema Johannese evangeeliumi 10. peatükk heast karjasest, kes oma lambaid maha ei jäta; ning Uibopuu jäi Eestisse. 

Aastatel 1947–1953 oli ta Valga Peetri-Luke koguduse õpetaja. Ta arreteeriti valekaebuse põhjal ning oli üle kahe aasta Murru vanglas. 

Aastatel 1955–1961 oli Uibopuu Avinurme ja Tudulinna koguduse õpetaja ning 1961–1979 Halliste Püha Anna koguduse õpetaja, hooldades ühtlasi ka Karksi ja Mõisaküla kogudust; aastatel 1979–1980 oli ta Urvaste Püha Urbanuse koguduse õpetaja. 

1980. aastal jäi Uibopuu emerituuri ja elas surmani Hallistes. Ta suri 1984. aastal ning on maetud Halliste surnuaeda.

## Viited

## Välislingid
*Karismaatilise jutlustaja Paul Uibopuu sünniaastapäev
John Surtees

**John Norman Surtees** (11. veebruar 1934 Tatsfield, Surrey – 10. märts 2017 London) oli Briti vormelisõitja, maailmameister (1964).

Ta on ainus, kes on tulnud maailmameistriks nii kahe- kui ka neljarattaliste sarjas.

## Viited
Weeze

**Weeze** on asula Saksamaal Nordrhein-Westfaleni liidumaal Kleve kreisis, Weeze valla keskus.

## Ajalugu

Weezes on Frangi riigi aegne kalmistu umbes 7. sajandist. Vanimad arheoloogilised jäänused praeguse Sankt Cyriakuse kiriku all (hauad, varasemad ehitised) on dateeritud 8.–9. sajandisse  

Weezet on esimest korda kirjalikult mainitud arvatavasti 1100. aasta paiku *Wise* nime all. Esimene kindel mainimine pärineb 1226. aastast, kui Alpide isand Heinrich III kinkis Kampi tsistertslaste kloostrile mõisa Weeze Vornicki külale

Teise maailmasõja ajal veebruaris 1945 peeti Klever Reichswaldis ja Weeze ümbruses Reichswaldi lahing. 80 protsenti Weezest purustati. 1950. ja 1960. aastatel taastati majad. Asula planeeriti ümber. 

Weezes korraldatakse laatu, jõuluturge, tänavapidusid ja muid üritusi.

## Viited
Pastor Maldonado

**Pastor Rafael Maldonado Motta** (sündinud 9. märtsil 1985) on Venezuela võidusõitja.

Ta sõitis 2011. aasta hooajast kuni 2013. aasta hooajani Williams F1 meeskonnas. Alates 2014. aastast sõitis ta Lotuse meeskonnas.

Ta on võitnud GP2-sarja.

## Tulemused
Nikita Koljajev

**Nikita Koljajev** (sündinud 23. juulil 1989) on Venemaa jalgpallur, kes mängib Eesti Meistriliigas klubis FC Levadia.

## Klubikarjäär
### JK Sillamäe Kalev
23. mail 2010 tegi Koljajev III liigas Sillamäe Kalevi duubelmeeskonnas debüüdi, olles mängus täpne kaheksal korral. Ühtekokku lõi Venemaa mängumees viies duubelmeeskonna mängus 20 väravat ning lõpetas hooaja III liiga idatsooni väravalööjate edetabelis kolmanda kohaga. 10. juulil 2010, esindusmeeskonna debüütmängus Paide Linnameeskonna vastu, sai mängija hakkama kübaratrikiga.

### FC Levadia
28. veebruaril 2011 sõlmis 21-aastane ründaja üheaastase lepingu Meistriliiga klubiga FC Levadia. Ta lõi hooaja avamängus kaks väravat, kui Levadia alistas Lasnamäe Ajaxi 3–0.

### Statistika
5. märtsi 2011 seisuga.

## Viited

## Välislingid
* Nikita Koljajev Soccernet.ee portaalis
Kaarel Torop

**Kaarel Torop** (sündinud 20. septembril 1992) on Eesti jalgpallur, kes mängib Eesti Meistriliigas, klubis Tallinna FC Flora.

## Klubikarjäär

## Viited

## Välislingid
*Kaarel Torop EJL portaalis
*Kaarel Torop Soccernet.ee portaalis
Heino Enden

**Heino Enden** (sündinud 13. detsembril 1959 Tallinnas) on endine eesti ja NSV Liidu korvpallur.

Heino Enden lõpetas 1978. aastal Tallinna 44. keskkooli ja õppis Tallinna Pedagoogilise Instituudi kehakultuuriteaduskonnas.
 
Ta alustas korvpallitreeninguid Tallinna Keskrajooni Laste- ja Noorte Spordikoolis Jaanus Levkoi juhendamisel. 

1978. aastal tuli ta Nõukogude Liidu juunioride korvpallikoondisega juunioride Euroopa meistriks.

1982. aastal tuli ta Nõukogude Liidu korvpallikoondisega (sh koos S. Jovaiša, V. Chomićiuse, Arvidas Sabonise, V. Valtersiga) maailmameistriks ja 1985. aastal Euroopa meistriks. 

Moskva AKSK meeskonna koosseisus tuli ta NSV Liidu meistriks 1984. ja 1988. aastal, aastatel 1985–1887 võitis NSV Liidu meistrivõistlustel hõbemedali ning 1985. aastal võitis NSV Liidu karika korvpallis. 

Ta kuulus aastatel 1979-1983 ja 1992 Kalevi esindusmeeskonda ja Eesti koondisse.

1992. aastal tuli ta BC Kalevi meeskonnaga Eesti meistriks ja 1977. aastal võitis Harju KEK-i meeskonnaga Eesti NSV karika.

## Karjäär mängija ja treenerina
Mängijana klubides:
*1978–1983 – Tallinna Kalev
*1983–1988 – Moskva AKSK
*1988–1989 – Tampereen Pyrintö

Ta on olnud Eesti korvpallikoondise peatreener (2001–2004), Hotronicu peatreener (2000–2002) ja TTÜ/A LeCoqi peatreener (2002–2004). 

## Poliitiline tegevus
2017. aasta kohaliku omavalitsuse volikogude valimistel kandideeris ta Savisaare Valimisliidu ja Tegusa Tallinna nimekirjas ning sai 140 häält.

## Tunnustus
*2020 – Kalevi auliige
*2021 – Eesti Olümpiakomitee teenetemärk

## Isiklikku
Tema isa oli korvpallur Rein Enden ning ema korvpallur ja korvpallisekretär Veera Enden. Tema pojad on korvpallur Anthony Enden ja Richard Enden.

## Viited

## Välislingid
*
Galina Beloglazova

**Galina Beloglazova** (sündinud 10. juunil 1967 Astrahanis) on endine vene iluvõimleja, mitmekordne maailma- ja Euroopa meister.

Abielust korvpallur Heino Endeniga on tal poeg Anthony Enden.
1. FC Nürnberg

**1. FC Nürnberg** on Saksamaal Nürnbergis 1900 asutatud spordiühing, mis on tuntud oma jalgpallimeeskonna poolest. Tänapäeval võimaldab klubi tegelda iluuisutamise, jäähoki, käsipalli, poksi, rulluisutamise, suusatamise, tennise ja ujumisega.

Jalgpallimeeskond peab oma kodumänge Grundig Stadionil. 1972. aasta suveolümpiamängudel kasutati seda staadioni jalgpallivõistluste jaoks.

## Saksamaa liigad
Enne Teist maailmasõda oli Nürnberg tugev klubi, kes tuli korduvalt Saksamaa meistriks ja võitis karika. Enne Bundesliga loomist oli ta Saksamaa meistriks tulnud 8 korda, rohkem kui ükski teine Saksamaa klubi.

Alates Bundesliga rajamisest 1963 on 1. FC Nürnberg mänginud Bundesligas 33 hooaega. Nürnberg on Bundesligast välja langenud kaheksa korda, rohkem kui ükski teine meeskond. Sealhulgas langes ta Bundesligast välja kohe järgmisel aastal pärast seda, kui 1968 Saksamaa meistriks tuli, olles läbi aegade ainus valitsev Saksamaa meister, kes Bundesligast välja langenud. Kuid teisalt on ta võitnud neli korda 2. Bundesliga.

## Eurosarjad
Nürnberg on osalenud eurosarjas viis korda.

Esimest korda sai Nürnberg selle õiguse pärast seda, kui tuli 1965 Bundesligas 6. kohale. Ta osales Messilinnade karikasarjas, mis on UEFA karikasarja eellane. Sellal kui teised Saksamaa klubid alistasid oma avaringi vastase kahe mängu kokkuvõttes 7:0 ja isegi 17:0, viigistas Nürnberg Evertoniga kodus 1:1 ja kaotas võõrsil 0:1 ning langes välja.

1966 tuli Nürnberg taas Bundesligas 6. kohale ja sai taas õiguse osaleda Messilinnade karikasarjas. Avaringis loositi vastu Valencia CF, kellele Nürnberg kaotas kodus 1:2 ja võõrsil 0:2.

1968 tuli Nürnberg Saksamaa meistriks ja sai seetõttu koha UEFA Meistrite Liigas. Talle loositi vastu Amsterdami Ajax, kellega kodus tehti 1:1 viik, aga võõrsil kaotati 0:4. Ajax jõudis lõpuks finaali.

1988 tuli Nürnberg Saksamaa meistrivõistlustel 5. kohale ja pääses UEFA karikasarja. Avaringis võideti võõrsil AS Romat 2:1, kodus kaotati sama tulemusega. Järgnes lisaaeg, kus Roma lõi värava ja pääses edasi.

2007 tuli Nürnberg Saksamaa meistrivõistlustel 6. kohale ja võitis Saksamaa karika. Seetõttu pääses ta taas UEFA karikasarja. Avaringis tegi ta Bukaresti Rapidiga kaks viiki, aga läks edasi tänu võõrsil löödud väravatele 2:0. See oli esimene juhtum, kus Nürnberg eurosarjas esimesest ringist edasi pääses. Järgnes alagrupifaas, kus Everton võitis kõik mängud, aga Nürnberg ei kaotanud peale Evertoni kellelegi ja pääses teisena edasi. Kolmandana sai jätkata sarja hilisem võitja Peterburi Zenit. Kolmandas ringis, 32 parema seas mängis Nürnberg Lissaboni Benficaga võõrsil 0:1 ja kodus 2:2 ning langes välja.

## Praegune koosseis
*Seisuga 19. juuli 2023*

## Saavutused

## Kõigi aegade koondis
Uue staadioni avamise puhul valisid fännid oma klubi kõigi aegade parimad mängijad ühte koosseisu.

## Viited

## Välislingid

*Koduleht
EKNK Orissaare kogudus

**EKNK Orissaare Kogudus** (algselt **Orissaare Kristlik Vabakogudus**) kuulub koos Kuressaare kogudusega Eesti Kristliku Nelipühi Kiriku Saare-Lääne praostkonda.

Koguduse hoone on kirikuhooneks mugandatud endisest Orissaare kolhoosi kontorist Kuivastu mnt 14. Kogudust juhib Saare-Lääne praost Taavi Väli. 

## Galerii

Pilt:IMG EKNK Orissaare3.JPG


## Välislingid
*EKNK Orissaare Kogudus
*Eesti Kristliku Nelipühi Kiriku koduleht
ICC

**ICC** võib tähendada:
*International Criminal Court
*Inuit Circumpolar Council
*International Commerce Centre
Inuitid

**Inuitid** ehk **lääneeskimod** on rühm rahvaid ja hõime, kelle põline asuala on Põhja-Ameerika põhjaosas Kanadas, Alaskal ja Gröönimaal. 

## Nimetus
*Inuit* (mitmus tüvest *inu-*) tähendab grööni keeles 'inimesed'. 

Selle nimetuse otsustas 1977 kasutusele võtta inuittide rahvusvaheline organisatsioon Inuit Circumpolar Conference kõigi eskimote kohta, kuid eesti keeles soovitatakse inuittideks nimetada ainult lääneeskimoid.

## Arv
1991. aasta hinnangul oli inuitte Kanadas 31 000 ja  Gröönimaal 47 000. 

2000. aasta hinnangul oli inuitte Kanadas 45 000 ja Gröönimaal 50 000.

2016. aasta hinnangul oli inuitte Kanadas 65 000.

## Keel
Inuitid kõnelevad inuiti keeli. 

## Päritolu
Inuittide esivanemad on tulnud Ameerikasse Beringi väina saarte kaudu Aasiast.

## Eluviis
Inuitid on elanud Põhja-Ameerika rannikul, püüdes mereimetajaid ning küttides maismaal. 

Nad elavad laialipillatult suhteliselt väikeste kogukondadena, mis on muu hulgas erinevate looduslike tingimuste tõttu kultuuriliselt erinevad, kuid paljude ühisjoontega. 

## Vaata ka
* Iglu
Tehisjärv

**Tehisjärv** on inimtegevuse tagajärjel tekkinud järv, mille hüdroloogiline režiim sarnaneb loodusliku järve omaga. 

Tehisjärveks on jõe või oja paisutamise tulemusena tekkinud paisjärv või tiik. Tehisjärved tekivad ka mahajäetud karjääride veega täitumisel (karjäärijärv). 

Tehisjärvi rajatakse, et vett paisutada ja puhtana hoida.


KaribaDam.jpg|Kariba järv Aafrikas on mahult maailma suurim veehoidla
Lily Pond at the Lake Palace, Udaipur.jpg|Tiik Indias
Raudna tehisjärv (Heimtali karjäär).jpg|Raudna tehisjärv Viljandimaal endises kruusakarjääris
Auvere tehisjärv (3).jpg|Leeliselise veega Auvere tehisjärv


## Vaata ka
*Veehoidla
Mercedes Grand Prix

**Mercedes Grand Prix** on Vormel 1 meeskond, mis liitus sarjaga 2010. aastal, ostes ära 2009. aastal F1 vormelisarjas võidutsenud Brawn GP meeskonna. Mercedes on ka varem, aastatel 1954–1956, sarjas võistelnud. 2010. aasta Vormel 1 hooaja sõitjad olid Michael Schumacher ja Nico Rosberg. Nendega jätkati kuni 2013. aastani, mil Schumacheri asemele tuli Lewis Hamilton. See sõitjate koosseis püsib tänini. 2014. aasta Vormel 1 hooajal tuli Hamilton Vormel 1 maailmameistriks, Rosberg jäi teiseks ning meeskondlikus arvestuses võideti konstruktorite karikas.

## Võistlusautod

Mercedes F1 W05 Melbourne.jpg|2014. aasta võistlusauto W05
F1 2013 Jerez test - Mercedes.jpg|2013. aasta võistlusauto W04
Nico Rosberg 2012 Malaysia FP1.jpg|2012. aasta võistlusauto W03
F1 2011 Test Jerez 19 (cropped).jpg|2011. aasta võistlusauto W02
Nico Rosberg 2010 Bahrain.jpg|2010. aasta võistlusauto W01
Sauber

**Sauber** on Vormel 1 meeskond. 

Šveitslase Peter Sauberi loodud meeskond liitus Vormel 1 sarjaga 1993. aastal. Varem võistles Sauber sportautode MM-sarjas. 

Meeskonna peakorterid olid Šveitsis Hinwilis (kere) ja Saksamaal Münchenis (mootor). Tiimi juht on Mario Theissen. Endine omanik Peter Sauber töötas meeskonna nõustajana. 

2006. aastal alustasid BMW Sauberi sõitjatena Nick Heidfeld ja Jacques Villeneuve. Viimane asendati alates Ungari GP-st Robert Kubicaga. Heidfeld ja Kubica on meeskonnas jätkanud kuni 2009. aastani.

2006. aastal sai BMW Sauber 35 punktiga 5. koha, 2007. aastal 101 punktiga 2. koha ja 2008. aastal 135 punktiga 3. koha. Tiimi seni ainsa võidu saavutas Robert Kubica 2008. aastal Kanadas ja ainsa kvalifikatsioonivõidu 2008. aastal Bahreinis.

2008. aastal sai BMW Sauberi teiseks testisõitjaks Marko Asmer, kes jätkas seal ka 2009. aastal.

29. juulil 2009 teatas BMW, et meeskond loobub rahaliste raskuste tõttu pärast 2009. aasta hooaja lõppu Vormel 1 sarjas osalemisest. Meeskonna ostis pärast 2009. aasta hooaja lõppu ära selle endine omanik Peter Sauber ning alates 2010. aastast võistleb meeskond taas Sauberi nime all.

2010. aastal sõitsid Sauberis Kamui Kobayashi ja Pedro de la Rosa. De la Rosal jäi hooaeg pooleli, sest ta ei näidanud häid tulemusi. Teda asendas hooaja lõpuni Nick Heidfeld, kes oli varemgi Sauberis sõitnud. 2011. aastal olid sõitjateks Kamui Kobayashi ja Sergio Pérez.

2015. aasta hooajal on Sauberi pilootideks Marcus Ericsson ja Felipe Nasr.

## Välislingid
Vogorno järv

**Vogorno järv** on tehisjärv Šveitsis Ticino kantonis. 

See on veehoidla, mis rajati aastatel 1961–1965 Verzasca jõe paisutamisel Verzasca paisu abil. 

Järve pindala on 1,68 km².
Deng Xiaoping

**Deng Xiaoping** (*Dèng Xiǎopíng*; lihtsustatud hiina kirjas 邓小平; traditsioonilises hiina kirjas 鄧小平; 22. august 1904 Paifang, Guang'ani maakond, Sichuan – 19. veebruar 1997 Peking) oli Hiina partei- ja riigitegelane.

Kuigi ta ei olnud Hiina Kommunistliku Partei esimees, oli ta Hiina RV tegelik juht 1978–1992. 

Ta õppis Prantsusmaal Pariisis, kus tutvus marksismiga ja liitus 1923 Hiina KP-ga. 1925–1927 viibis ta NSV Liidus ja õppis Ida Töörahva Kommunistlikus Ülikoolis.

1930. aastate keskel osales Deng Suurel retkel. 1945 valiti ta Hiina KP Keskkomitee liikmeks ja 1955 selle poliitbüroo liikmeks. Pärast Hiina Rahvavabariigi loomist 1949 töötas ta Tiibetis, et kindlustada seal Hiina kontrolli.

1966 sattus Deng põlu alla ja saadeti Jiangxi provintsi traktoristiks. 1973 ta rehabiliteeriti ja peaminister Zhou Enlai määras ta 1974 peaministri asetäitjaks. Pärast Mao Zedongi surma õnnestus tal tõusta Hiina RV tegelikuks juhiks. Ameti poolest oli ta Hiina KP aseesimees.

## Isiklikku
Deng oli 1 m 55 cm pikk.

## Vaata ka
*Neli moderniseerimist

## Välislingid
* 1974, Deng Xiaoping General Assembly Speech, unmultimedia.org
Lõunapöök

**Lõunapöök** (*Nothofagus*) on pöögilaadsete seltsi kuuluv taimeperekond, ainus perekond lõunapöögiliste (*Nothofagaceae*) sugukonnas. Varem arvati lõunapöök pöögiliste sugukonda. 

Perekonda kuulub 35 liiki.

Ta on levinud lõunapoolkeral Lõuna-Ameerikas ja Australaasias. Lõunapöögi kivistisi on hiljuti leitud ka Antarktises.

## Liike
* Cunninghami lõunapöök *Nothofagus cunninghamii*
* Dombey lõunapöök *Nothofagus dombeyi*
* gondvana lõunapöök *Nothofagus moorei*
* harilik lõunapöök *Nothofagus antarctica*
* kaselehine lõunapöök (patagoonia lõunapöök) *Nothofagus betuloides*
* kääbus-lõunapöök *Nothofagus pumilio*
* Menziesi lõunapöök *Nothofagus menziesii*
* must lõunapöök *Nothofagus solanderi*
* paljuroodne lõunapöök *Nothofagus alpina*
* ruske lõunapöök *Nothofagus fusca*
* sinihall lõunapöök *Nothofagus glauca*
* suur lõunapöök *Nothofagus grandis*
* viltulehine lõunapöök *Nothofagus obliqua*

## Viited
Guangzhouwan

**Guangzhouwan** (hiina 廣州灣, lihtsustatud kirjas 广州湾) oli Prantsusmaale kuulunud koloonia Hiina lõunarannikul Leizhou poolsaare idaosas.

Prantsusmaa annekteeris selle 1898. Hiina keisririik andis 1900. aastal Guangzhouwani formaalselt 99 aastaks rendile.

Piirkond hõlmas Gaozhou prefektuurist (Kow Chow Fu) 18×10 km ja Leizhou prefektuurist 24×18 km suuruse ala. Koloonia kogupindala oli 842 km². Aastal 1935 elas seal 209 000 inimest. Prantslased nimetasid keskasula ümber Fort Bayardiks.

Veebruaris 1943 okupeeris Guangzhouwani Jaapan. 1945. aastal läks see tagasi Prantsusmaa valdusse ja 1946. aastal anti see Hiinale tagasi. Keskasula sai tagasi nime Zhanjiang.
Team Lotus

**Team Lotus** oli Vormel 1 meeskond. Lotus liitus sarjaga 2010. aastal ning kandis esialgu nime **Lotus Racing**. Alates 2011. aastast on meeskonna nimi Team Lotus.

Team Lotus on Malaisia projekt oma riigi propageerimiseks. Selle omanikud on mitu Malaisia ettevõtet, nende seas Malaisia riiklik autotehas Proton.

2010. aasta hooajal sõitsid tiimis itaallane Jarno Trulli ja soomlane Heikki Kovalainen. Kumbki ei saanud ainsatki punkti ja kummagi parimaks kohaks jäi 13. Meeskondlikult sai Lotus 12 meeskonna seas 10. koha.

Nad jätkasid ka 2011. aasta hooajal. Meeskond ei saanud ühtki punkti.
Alar Alve

**Alar Alve** (sündinud 31. jaanuaril 1988) on eesti jalgpallur, kes mängib Eesti Meistriliigas, klubis Tartu JK Tammeka.

## Klubikarjäär
### Põlva FC Lootos
Alve oli aastatel 2007–2010 klubi suurim väravakütt. Ühtlasi oli ta hooajal 2008 Eesti kõikide liigade resultatiivseim mängija.

### Tartu JK Tammeka
2011. aasta hooaja alguses liitus mängija Tartu JK Tammekaga ning lõi Meistriliiga debüütmängus Paide Linnameeskonna vastu värava.

### Statistika

## Viited

## Välislingid
* Alar Alve Soccernet.ee portaalis
Team Lotus (1958–1994)

**Team Lotus** on endine Vormel 1 võistkond, mis osales sarjas aastatel 1958–1994. 

Team Lotus osales ka teistes vormelisarjades.

## Tuntumaid sõitjaid
* Jim Clark
* Graham Hill
* Stirling Moss
* Emerson Fittipaldi
* Jochen Rindt
* Mario Andretti
* Nigel Mansell
* Elio de Angelis
* Ayrton Senna
* Nelson Piquet
* Mika Häkkinen
* Ronnie Peterson
* Johnny Herbert
* Alessandro Zanardi
* Carlos Reutemann
Berberid

**Berberid** on rahvas Põhja-Aafrikas, lääne pool Niiluse jõge. Nende asuala jaotub ebaühtlaselt Atlandi ookeanist läänes Siwa oaasini Egiptuses ning Vahemerest põhjas Nigeri jõeni lõunas. 

Ajalooliselt on berberid kõnelnud mitmesuguseid berberi keeli, mis moodustavad ühe haru afroaasia keeleperekonnast. Tänapäeval kõnelevad peaaegu kõik berberid araabia keelt, samuti on levinud daridža keel ning  kunagise Euroopa kolonisatsiooni tõttu prantsuse keel (Marokos, Tuneesias ja Alžeerias) ning hispaania keel (Lääne-Saharas ja osas Marokost). Enamik berberi keelte kõnelejaist elab praegu Marokos, Alžeerias, Liibüas, Malis ja Nigeris.

Paljud berberid kasutavad enda etnonüümina mõnd varianti sõnast *Imazighen* (ainsus: *Amazigh*), mis võib tähendada "vaba rahvast" või "vabu ja õilsaid inimesi" (selle sõnaga võib seostuda Vana-Rooma nimetus mõnede berberite kohta *Mazices*).

Tuntuimad antiikaegsed berberid olid Numiidia kuningas Masinissa, rooma kirjanik Apuleius, Augustinus Hippost ja Rooma kindral Lusius Quietus, kes surus maha juutide mässu 115.–117. aastal. Keskaja kuulsate berberite seas olid Tariq ibn Ziyad, Hispaania vallutanud väejuht; Abbas Ibn Firnas, leiutaja ja lennunduspioneer; Ibn Baţţūţah, maadeavastaja, kelle ekspeditsioonid jäid uusajani pikimaiks; Estevanico, üks esimesi maadeavastajaid Ameerikas. Tänapäeval on tuntud berberid prantsuse jalgpallistaar Zinédine Zidane ja Hollandis sündinud jalgpallur Ibrahim Afellay.
Rebolation

***Rebolation*** on tantsustiil, mis pärineb Brasiilia reivipidudelt. Stiili on peetud ka Brasiilia ''Melbourne shuffle'''i edasiarenduseks. Tants sai populaarseks pärast seda, kui YouTube'i hakati üles laadima selle harjutusvideoid. Peamiselt tantsitakse seda ''electro''-muusika saatel.

Tantsus jäetakse käte ja jalgade liigutamisega mulje, justkui tantsija libistaks end tantsides. Kasutatakse mitut sammu, ennekõike "kõndimist", liigutades jalga edasi ja kasutades kanda keskpunktina, et omakorda tagumist jalga tahapoole suunata. Samal ajal on esimene jalg sissepoole suunatud. Vastupidist liikumist kasutatakse tagurpidi käimiseks. Korralikul esitusel jääb mulje, et tantsija libistab end põrandal, ja käte lõtv liikumine laseb paista, just nagu tantsija ei kontrolliks täiesti oma liikumise suunda.

Üht sarnast, Johannesburgist pärinevat tantsu nimetatakse "''skitting''<nowiki/>'uks" või "''stepping''<nowiki/>'uks"; see sündis aastal 2006, kuid ei ole teada, kas enne *rebolation*'it või pärast seda.

## Vaata ka
* *[[Melbourne shuffle]]*
* *[[Electro]]*
Rähn (täpsustus)

**[[Rähn]]** on lindude perekond rähnlaste sugukonnas. 

**Rähnideks** nimetatakse ka enamikku **[[rähnlased|rähnlasi]]**.  

**[[Rähn (perekonnanimi)|Rähn]]** on perekonnanimi, mille kandjate seas on: 

* Hele Rähn
* Taavi Rähn
Rähn

**Rähn** (*Picus*) on rähnlaste sugukonda kuuluv lindude perekond.

Perekonda kuulub 14 liiki:
* *Picus awokera* – jaapani roherähn
* *Picus canus* – hallpea-rähn ehk hallrähn
* *Picus chlorolophus* – punakulm-roherähn
* *[[Picus dedemi]]*
* *Picus erythropygius* – kuldpugu-roherähn
* *Picus puniceus* – võra-roherähn
* *Picus rabieri* – punakael-roherähn
* *Picus sharpei* – ibeeria roherähn ehk ibeeria meltsas
* *Picus squamatus* – mägi-roherähn
* *Picus vaillantii* – aafrika roherähn ehk aafrika meltsas
* *Picus viridanus* – birma roherähn
* *Picus viridis* – roherähn ehk meltsas
* *Picus vittatus* – palmi-roherähn
* *Picus xanthopygaeus* – kirikõht-roherähn

Eestis elavad hallpea- ja roherähn.

## Viited

## Välislingid
Ookeanipoolkera

**Ookeanipoolkera** ehk **veepoolkera** on Maa poolkera, mille keskme koordinaadid on () on Uus-Meremaa juures. Sellest seisukohast on teine poolkera maismaapoolkera, mille kese asub Prantsusmaal Nantesis.

Ookeanipoolkeral paikneb üks kaheksandik Maa maismaad.

## Vaata ka
*Maismaapoolkera
Vene Erakond Eestis

**Vene Erakond Eestis** oli Eesti partei, mis asutati 1. oktoobril 1994. Erakond pidas ennast 1920. aastal loodud Vene Rahvusliku Liidu õigusjärglaseks.

Riigikogu 2011. aasta valimistel seadis erakond üles 16 kandidaati, kes said kokku 5027 häält ehk 0,9% häältest. Nimekirjas oli esikohal Dimitri Klenski, kes sai 1237 häält.

Erakonna esimees oli Stanislav Tšerepanov.

Erakonnal oli 30. detsembri 2011 seisuga 1207 liiget.

28. novembril 2011 alustasid Sotsiaaldemokraatliku Erakonna ja Vene Erakonna Eestis juhid koostööläbirääkimisi.

12. jaanuaril 2012 allkirjastas Vene Erakond Eestis ühinemislepingu Sotsiaaldemokraatliku Erakonnaga ning 29. jaanuaril toetas Vene Erakonna kongress liitumist.

## Vaata ka
*Vene Balti Erakond Eestis (VBEE)

## Viited
Villa Park

**Villa Park** (algselt **Aston Lower Grounds**) on jalgpallistaadion Birminghamis.

Villa Park kuulub klubile Aston Villa. Staadion mahutab 42 789 pealtvaatajat.

Aston Parki maa-ala kuulus sajandeid varem Thomas Holtele (1571–1654), kes elas lähedalolevas Aston Hallis, ja Holte kasutas seda köögiviljaaiana. 19. sajandil rajati sinna avalik park koos akvaariumiga. Tiik likvideeriti 1889 ja selle asemele rajati spordiväljak, mille keskel oli kergejõustiku jaoks muru ja ääres jalgrattaspordi jaoks mõeldud trekk. Staadion sai kohe populaarseks ja juba selle avaüritusel 10. juunil 1889 oli umbes 15 000 pealtvaatajat.

1897 ostis staadioni Aston Villa. Klubi polnud rahul oma eelmise staadioni Perry Barriga selle keerulise juurdepääsu ja kõrge üüri tõttu. Aston Villa esimene mäng Villa Parkil peeti 17. aprillil 1897 ja selleks oli sõprusmäng Blackburn Roversi vastu. Sellest ajast kuni tänapäevani on Villa Park olnud Aston Villa kodustaadion.

Tänapäeval ümbritseb staadioni neli tribüüni: Trinity Road Stand, North Stand, Doug Ellis Stand ja Holte End. Viimane on nimetatud Thomas Holte järgi ja selle taga asub restaureeritud Aston Hall, kus tegutseb Holte Hotel.

Jalgrattatrekk likvideeriti staadionilt juba 1914.

Villa Parkil on toimunud mitmesuguseid spordi- ja kultuuriüritusi. Seal on peetud enne Esimest maailmasõda võistlusi kergejõustikus ja jalgrattasõidus, aga pärast seda poksis ja ragbis. Villa Parkil on kontserte andnud Bruce Spingsteen, Belinda Carlisle, Rod Stewart ja Robert Palmer ning seal on oma üritusi korraldanud evangelist Billy Graham ja peapiiskop Desmond Tutu.

Kõige rahvarohkem staadionil korraldatud üritus oli 1946 peetud Inglismaa karikavõistluste 6. ringi kohtumine Derby Countyga, millel oli 76 588 pealtvaatajat. Pärast seda, kui 1990 kaotati staadionilt seisukohad, on kõige rohkem pealtvaatajaid olnud 29. detsembril 2009 Premier League'i kohtumises Liverpool FC vastu: 42 788, kusjuures staadioni mahutavus on tänapäeval 42 789 kohta.
City of Manchester Stadium

**City of Manchester Stadium** on jalgpallistaadion Manchesteris.

City of Manchester Stadium kuulub klubile Manchester City. Staadion mahutab 55 097 inimest.

## Ajalugu
Ida-Manchesteri staadioni rajamise plaanid hakkasid idanema 1990. aasta paiku, kui linn kandideeris 2000. aasta suveolümpiamängude korraldajaks. Manchester kaotas olümpiamängud 1993. aasta oktoobris toimunud valimistel Sydneyle.

Järgmisena taotles Manchester 2002. aasta Rahvaste Ühenduse mängude korraldusõigust ja ka sai selle. Linnanõukogu kinnitas kergejõustikustaadioni projekti. 1996 kandideeris staadion rahvusstaadioniks, aga kaotas valimistel Wembley staadionile. Staadioni projekteeris rahvusvaheline arhitektuuri- ja konsultatsioonibüroo Arup, kelle peakorter asub Londonis. Arup tegutseb kõikjal maailmas ja oli projekteerinud ka näiteks Sydney ooperiteatri.

Staadion kerkis Eastlandsiks nimetatavale jäätmaale. Staadionile pani nurgakivi Tony Blair 1999. aasta detsembris ja ehitustööd algasid järgmise aasta jaanuaris. Staadioni ehitamine maksis umbes 110 miljonit naelsterlingit, millest 77 miljonit andis spordi rahastamiseks mõeldud Suurbritannia avalik-õiguslik organisatsioon Sport England ja ülejäänu Manchesteri linn.

Staadion avati 25. juulil 2002 Rahvaste Ühenduse mängude avatseremooniaga. Staadionil toimusid mängude kergejõustiku- ja ragbivõistlused.

Pärast Rahvaste Ühenduse mänge ehitati staadion ümber jalgpallistaadioniks. Mitu tuntud kergejõustiklast, näiteks Sebastian Coe ja Jonathan Edwards, kritiseeris seda otsust, aga ümberehitamine võimaldas lisada istekohti ja selle abil suurendada staadioni jätkusuutlikkust. Ümbehitamise kulud olid 30 miljonit naela ja selle maksis jalgpalliklubi Manchester City FC.

Esimene jalgpallimatš staadionil oli 10. augustil 2003 peetud sõprusmäng, milles Manchester City võitis 2:1 FC Barcelona. Esimese värava staadionil lõi Nicolas Anelka. Esimene võistlusmäng toimus 14. augustil 2003 ja see oli UEFA karikasarja kohtumine, milles Manchester City alistas Walesi klubi The New Saints 5:0.

Alates 2015. aasta augustist, mil avati lõuna-tribüüni uus laiendus, mahutab City of Manchester Stadium 55 097 pealtvaajat. 

## Välislingid
Goodison Park

**Goodison Park** on jalgpallistaadion Liverpoolis.

Goodison Park kuulub klubile Everton. Staadion mahutab 40 157 inimest.

Enne staadioni rajamist mängis Everton Anfieldil, aga klubi juhtkonnal tekkisid vastuolud Anfieldi maaomaniku ja klubi esimehe John Houldingiga. Anfieldi staadion ei kuulunud klubile ja Houlding soovis staadioni kasutamise eest makstavat renti mitmekordistada. Houlding pakkus ka staadioni maad klubile müüa, kuid üksnes koos enesele kuuluva naabermaatükiga, mistõttu juhtkonnal tekkis mulje, et Houlding püüab kuidagi klubi arvel rikastuda. Raha oli klubil seevastu vähe.

15. märtsil 1892 otsustas klubi juhatus Anfieldilt lahkuda ja ehitada uue staadioni, mille maa kuuluks klubile. Ühtlasi valiti klubi selle asutamisest peale juhtinud Houldingi asemele George Mahon, kes korraldas klubile platsi, praeguse Goodison Parki. Ühtlasi otsustas juhatus, et Evertoni hakkab juhtima osaühing – jalgpallis oli klubi juhtimine osaühingu abil seni ebatavaline olnud.

Liverpoolis tekitas Evertoni kolimine suurt tähelepanu ja seda kajastati ajakirjanduses põhjalikult. Konservatiivsed ajalehed toetasid Houldingit, kes oli Konservatiivse Partei parlamendisaadik. Liberaalsed ajalehed toetasid Mahonit, kes oli Liberaalse Partei esindajana varem parlamendivalimistel Houldingi vastu kandideerinud ja lüüa saanud.

Staadion avati 24. augustil 1892. Avamisel osales 12 000 inimest. Jalgpalli ei mängitud, selle asemel toimus väike kergejõustikuvõistlus, millele järgnesid kontsert ja ilutulestik. Enne Goodison Parki polnud maailmas valminud ühtki puhtalt jalgpalli mängimiseks mõeldud staadioni. Samal päeval avati ka Glasgow's Celtic Park, mis tänapäevani kuulub Glasgow Celticule.

Esimene mäng staadionil peeti 2. septembril ja see oli sõprusmäng Boltoni Wanderersi vastu, mille Everton 4:2 võitis. Esimene Inglismaa meistrivõistluste mäng toimus 3. septembril Nottinghami Foresti vastu ja see lõppes 2:2. Järgmine kodumäng tõi Evertoni esimese koduvõidu uuel staadionil – see oli 6:0 võit Newton Heathi, pärastise Manchesteri Unitedi üle.

22. märtsil 1895 otsustati lõpuks, et klubi ostab staadionialuse maa ära. Mahon rõhutas, et ostmiseks kulub 650 naelsterlingit vähem, kui Houlding oli pakkunud, ning ometi saab klubi selle eest rohkem maad ja tribüünid mahutavad rahvast veerandi võrra rohkem.

Staadion sai nime selle järgi, et ta asub Goodisoni tee ääres. See tee omakorda sai nime ehitusinsener George Goodisoni järgi, kes 19. sajandi keskel tegeles sealkandis kanalisatsiooniga ja sai hiljem maaomanikuks.